r
gd
s
Tchtvolgende den inhouden vanden copromisse vander daet xxviii mai
lestleden begrepen inder saken te gescille staen tusscen katlijne weduwe
jans wijlen vander stoct in deen zijde en gielise vand stoet huen sone in
dande van alsulken alrehande stoete en gebreke die sij tegen malcanden
uutstaen hebben het sij van huwelik vorwden oft ands Soe hebben
de seggen te weten her jan ammelen meester laureys van maelcote preests
her henric van bolgry renigieux van heyleshem en arnoldus kyp sedtr
der stat van loven opde selve stoete en gescille d af in hen gecopremicteert is
hue eendrechtige uutsprake gedaen inder manien hier nae volgen Yerst dat
de voirs weduwe den voirs gielise huen sone bewijsen sal twee rijders
lijftochte die den selven gielise in sijnd huwelik vorweerden toegeseecht
waen om die voirtaen te heffen oft hem dair voe betalen xx rijders Item
de voirs weduwe sal van nu voirtaen den selve gielise oic late volge de helicht
van twee rijders lijftochte staen ten live des voirs gielis en her gheerts sijns
brueds dair inne de voirs wijlen jan vand stoct noch de weduwe gheen heffen
en hadden en desgelix de vier rijders achtstels vand selve ii rijds ombetaelt
uutstaen It sal de voirs weduwe noch betale den voirs gielise van dat
hij ten huyse sijns vaders nae dat hij te huwelic toghe gewracht heeft
en van anden saken dier de seggeps te binnen zijn iiii peters It de voirs
weduwe sal noch den voirs gielise overgeven sonder peninge alsulken
pansier als hij voirmails in sijns vaders handen bracht om gelt dat hij
dair op gaf It de voirs gielis sal ongehoud blive van allen gelde dat
hij der selv sijnd moed in fingmanien sculdich mach sijn tot den dage
toe van heden het sij uutsocsuyne vand voirs pansie oft andsins en des
sal de selve weduwe moeten houden ten heylige op dat gielis begheert
dat sij twee leeuwe betaelt heeft aen aerde gielis knape en hmanine
bate En mits dien en d betalinge die de vors gielis bij sijns vaders
tide heeft gehadt sal de selve gielis sijn en blive voldaen van alsulken
toesegge van hondert peters alse jan wijle vand stoct den vors gielise
toeseyde in huwelik vorweerd en twee rijders lijftochten naeder moede
doot inne te bringe nae tenue vand huweliker vorweerd It sal de vors
weduwe den vors gielise tsijnd cost laten hebben innetair van allen
den brieve aengaen den erfgoeden en rinte die de vors wijlen jan ende
de weduwe tsame hadde alse hij aflivich wt en desgelix vanden
vliegende erve En met desen selen de vors weduwe en gielis sijn ende
blive beslicht van alle haefliken gescillen oft psonele actie die sij tot
malcanden uutstaen moge hebbe totte dage toe van heden abs vync
junii xxvii